Marian Oleś

**Marian Oleś** (1934–2005) var en polsk katolsk prelat, erkebiskop og diplomat ved Den hellige stol.

## Liv og virke
### Bakgrunn
Marian Oleś ble født i Polen, få år for utbruddet av andre verdenskrig. Som gutt ble han sammen med resten familien tvangsflyttet av sovjetstyret, og de bodde i Sibir, og kon senere til Persia og så Britisk India. Han fikk sin tidlige skolegang i India og England.
### Prest
Marian Oleś ble presteviet den 9. juli 1961.

Han begynte i Den hellige stols diplomatiske tjeneste, og hans første utstasjoneringer var til Ecuador, Indonesia, Iran og Portugal. Deretter tilbrakte han ti år i Roma, hvor han arbeidet i Bispekongregasjonen.

### Titulærerkebiskop, nuntius til Irak og Kuwait
Den 28. november 1987 utnevnte pave Johannes Paul II ham til titulærerkebiskop av *Ratiaria* og apostolisk pronuntius til Irak og Kuwait. Pave Johannes Paul II ordinerte ham til biskop den 6. januar 1988; medkonsekrerende var sekretæren for Bispekongregasjonen, kurieerkebiskop Giovanni Battista Re, og titulærerkebiskop i Den hellige stols Statssekretariat, Eduardo Martínez Somalo. 

Sete for nuntiaturet var den irakiske hovedstad Bagdad. De siste fem månedene Iran-Irak-krigen (1980-1988) raste da hans tid på denne posten tok til. Etter en kort fredsperiode utbrøt Gulfkrigen (1990–1991). I 1991 fratrådte Oleś seg som apostolisk pro-nuntius i Kuwait.

### Nuntius til Kasakhstan, Kirgisistan, Usbekistan og Tadsjikistan
Den 9. april 1994 utnevnte Johannes Paul II ham til apostolisk nuntius til Kasakhstan, Kirgisistan og Usbekistan. Marian Oleś ble også apostolisk nuntius til Tadsjikistan den 28. desember 1996.

Han gav uttrykk for den oppfatning at folkene i Sentral-Asia var knyttet til religiøse samfunn av tradisjon snarere enn forpliktelse, og sa til en intervjuer: *«Jeg liker ikke å bruke begreper som «kristne», «ortodokse» eller «muslimer». Jeg foretrekker å snakke om folk som kommer fra en kristen tradisjon eller en muslimsk tradisjon, fordi jeg tror at folk flest i Sentral-Asia ennå ikke har bestemt seg for hvilken religion de vil tilhøre.»* Han identifiserte språk som en viktig barriere for evangelisering: *«Med noen få unntak behersker ingen av prestene noen av de lokale språkene. Noen av dem snakker russisk veldig godt. Nesten ingen av dem snakker språkene i Kasakhstan, Kirgisistan, Tadsjikistan, Usbekistan og Turkmenistan. Dette er et problem – og et stort problem.»*

Pave Johannes Paul besøkte Kasakhstan mens Oleś var nuntius der.

### Nuntius til Makedonia og Slovenia
Den 11. desember 2001 utnevnte Johannes Paul II ham til apostolisk nuntius til Makedonia og Slovenia.

Erkebiskop Oleś trakk seg tilbake fra sin siste diplomatiske post, Makedonia og Slovenia, den 1. mai 2002.Der ble han etterfulgt av Giuseppe Leanza.

Tre år etter døde erkebiskop Oleś uventet, den 24. mai 2005 i Warszawa i en alder av 70 år, etter 44 år som prest og 18 år som biskop. Han ble gravlagt på *Powązkigravlunden*i Warszawa.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop  *Marian Oles* (1934-2005) *1988

## Referanser